《庾楼》
明代·梁绘

一时佳兴与人同，千古高楼矗碧空。锁钥尚严天险外，箜篌无复月明中。

秋惊野鹤寒寻梦，浪拥江豚夜拜风。玉麈埋尘名胜在，几回搔首晋西东。

作者简介：梁绘，字直夫，号东林。东莞人。以增生官广西太平府经历，署养利知州、崇善知县，所至皆有政声。入祀广西名宦。晚年与梁以杞及诸名流结天香诗社。民国张其淦《东莞诗录》卷一三有传。